**ΔΕΛΤΙΟ ΤΥΠΟΥ**

 Λαμία, 9 Μαρτίου 2020

**Θέμα:** Η Ολυμπιακή Φλόγα “Tokyo 2020” στις Θερμοπύλες

Ο Δήμος Λαμιέων την Κυριακή 15 Μαρτίου 2020 και ώρα 13.00' θα έχει την τιμή να υποδεχθεί στον Ιστορικό χώρο των Θερμοπυλών, 2500 χρόνια μετά την Ιστορική μάχη, την Ολυμπιακή Φλόγα “Tokyo 2020”.

Η επιλογή του μνημείου της μάχης των Θερμοπυλών ως σταθμού της Ολυμπιακής Φλόγας και ο ιδιαίτερος συμβολισμός της, τιμά την πόλη μας και όλους εμάς που γεμάτοι υπερηφάνεια, με την παρουσία μας θα της αποδώσουμε το φόρο τιμής που της αρμόζει.

Η τελετή υποδοχής θα πραγματοποιηθεί στον χώρο του μνημείου της μάχης των Θερμοπυλών και σε αυτή θα συμμετάσχουν ως Λαμπαδηδρόμοι οι Ολυμπιονίκες μας Ανθούλα Μυλωνάκη και Αποστόλης Αντωνόπουλος, παρουσία Συλλόγων, αθλητών και θεατών .

Η τελετή περιλαμβάνει άναμμα του βωμού, ομιλίες από το Δημάρχο Λαμιέων, τους εκπροσώπους της Ελληνικής Ολυμπιακής Επιτροπής και της Οργανωτικής Επιτροπής “Tokyo 2020” ενώ θα ολοκληρωθεί με εθιμοτυπική ανταλλαγή αναμνηστικών δώρων.